
J E G Y Z Ő K Ö N Y V


Készült: Nemesgörzsöny Község Önkormányzata Képviselő-testületének 2026. február 9-i rendkívüli nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal 

Jelen vannak: Nemesgörzsöny Község Önkormányzata Képviselő-testülete részéről

		Tatai László polgármester
		Buzás Károly alpolgármester
		Ballér Zoltán	
		Jánosa-Bejczi Dóra
		Som Brigitta		
				
Távol van: 	-
		
	      	      
Tanácskozási joggal: Novák Edit aljegyző 
		            Máté Angelika pénzügyi ügyintéző
Érdeklődő:     -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Tatai László polgármester javasolja, hogy 7) napirendnek kéri felvenni az IKSZT bérbeadásával kapcsolatos ügyeket és 8) napirendnek kerüljön felvételre az egyéb ügyek. Mivel egyéb kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:
10/2026.(II.9.) önkormányzati határozat
Nemesgörzsöny Község Önkormányzatának képviselő-testülete 2026. február 9-i ülésének napirendjét az alábbiak szerint határozza meg:
1) Nemesgörzsönyi Közös Önkormányzati Hivatal 2026. évi költségvetésének elfogadása
Előadó: polgármester
2) Nemesgörzsöny Község Önkormányzata 2026. évi költségvetésének elfogadása
Előadó: polgármester
3) Nemesgörzsöny község Önkormányzata 2026. évi közbeszerzési tervének elfogadása
Előadó: polgármester
4) Az önkormányzat 2025. évi adóigazgatási munkájáról szóló beszámoló elfogadása
Előadó: aljegyző
5)  Falugondnok továbbképzési tervének elfogadása
			      Előadó: polgármester
6)  Tájékoztató a vagyonnyilatkozattételi kötelezettségek teljesítéséről
      Előadó: ÜB elnöke
7)  IKSZT bérbeadásával kapcsolatos ügyek
      Előadó: polgármester
8) Egyéb ügyek
     Előadó: polgármester

Napirendek tárgyalása:

1)Nemesgörzsönyi Közös Önkormányzati Hivatal 2026. évi költségvetésének elfogadása
Előadó: polgármester

Tatai László polgármester ismerteti az előterjesztést. Elmondja, hogy volt a megalkotáskor véleménykülönbség, de ez azóta rendeződött. Az idei hozzájárulás mértéke kevesebb lett, mint a tavalyi évben.

Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
11/2026. (II.9.) önkormányzati határozat
A Nemesgörzsönyi Közös Önkormányzati Hivatal 2026. évi költségvetésének elfogadásáról Nemesgörzsöny Község Önkormányzata a Nemesgörzsönyi Közös Önkormányzati Hivatal 2026. évi költségvetését az előterjesztés szerinti tartalommal és annak mellékletében foglaltak alapján elfogadja.

A Képviselő-testület a 2026. évi költségvetés bevételi fő összegét 180.148.000,- forintban, a kiadási fő összegét 180.148.000,- forintban állapítja meg.

A kiadási fő összegen belül a kiemelt előirányzatokat a következőkben állapítja meg.

a) személyi juttatások 152.792.000. - Ft
b) munkaadókat terhelő járulékok 20.086.000.-Ft
c) dologi kiadások 7.270.000.- Ft
d) beruházási kiadások 0-Ft

A költségvetési létszámkeretet 15 főben állapítja meg.

A Képviselő-testület a 2026 évi cafetéria keretet 400.000 Ft/fő határozza meg.

A Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget.

A Nemesgörzsönyi Közös Önkormányzati Hivatal költségvetése beépül a székhely település költségvetésébe.
Felhatalmazzák a Képviselő-testületek a jegyzőt, mint intézményvezetőt, hogy a jóváhagyott költségvetés, költségvetés kiadási és bevételi előirányzatait –figyelemmel az államháztartási törvény végrehajtásáról szóló 368/2011. (XII.31.) Kormányrendelet 36.§ (1) – (3) bekezdéseiben foglaltakra –saját hatáskörében módosíthatja azzal, hogy kötelezettségvállalás csak a szabad előirányzat erejéig történhet. Az előirányzatok saját hatáskörben történő módosítása esetén a módosítással egyidejűleg a Közös Hivatalt alkotó önkormányzatok polgármestereit írásban tájékoztatni kell.
A Közös Hivatal kizárólag kötelező feladatokat lát el.
Határidő: 2026.02.15.
Felelős: jegyző, polgármester

2)Nemesgörzsöny Község Önkormányzata 2026. évi költségvetésének elfogadása
Előadó: polgármester

Tatai László polgármester felkéri Máté Angelika pénzügyi ügyintézőt, hogy ismertesse a 2026. évi költségvetést. Ismerteti a beruházásokat. Elmondja, hogy 2,5 millió Ft került tervezésre a sportpályán a konténer öltözők és mosdók közművesítésének kialakítására. 

Ballér Zoltán és Bejczi Dóra képviselők elmondják, hogy az idei évi tiszteletdíjukat buszmegálló építésre szeretnék fordítani, aminek a költsége 625 e Ft+ áfa, valamint a telepítés munkadíja 50 e Ft.

Tatai László polgármester elmondja, hogy a felsői buszmegálló felújítására 2 millió Ft került betervezésre. 

Máté Angelika pénzügyi ügyintéző ismerteti a rendezvényekre szánt keretet. Elmondja, hogy 3,8 millió Ft a teljes keret, falunapra, gyereknapra, idősek napjára, jótékonysági főzésre és a mikulásra. A tavalyi teljesítés 200 e Ft-tal került megemelésre. 

Tatai László polgármester elmondja, hogy a Sport Egyesület támogatását csökkentette 600 e Ft-ra, mivel az öltözők, és a mosdó kiépítése is tervezésre került, valamint az egyházak nem került tervezésre támogatás.

Ballér Zoltán képviselő elmondja, hogy szeretné, ha a tavalyi évi összeg, a 800 e Ft kerülne betervezésre. Véleménye szerint az öltözők és a mosdók nem csak az egyesületet szolgálják, hanem a falut is, mivel minden rendezvény ott kerül megtartásra. Ha elkészül, akkor kulturált körülmények között készülhetnek a fellépők, és mobil wc-t sem kell bérelni.

Bejczi Dóra képviselő elmondja, hogy szeretné, ha az egyházak is megkapnák a tavalyi évi támogatást, kerüljön tervezésre 100e Ft a református, 50-50 e Ft a katolikus és evangélikus egyház részére.

Som Brigitta képviselő elmondja, Ballér Zoltán képviselőnek és Buzás Károly alpolgármesternek, hogy mivel ők fociznak, persze hogy az emelés pártján állnak.

Novák Edit aljegyző elmondja, hogy a településen már az egyesületen kívül semmilyen civil szervezet, közösség nem működik, nem biztos, hogy jó irány az, ha a működésébe akadályt gördítünk.


Tatai László polgármester elmondja, hogy neki mindegy, vissza is lehet tenni.
Tatai László polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a módosításokkal a  fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:
4/2026. (II.10.) önkormányzati rendelete
Nemesgörzsöny  község Önkormányzat Képviselő-testülete úgy döntött, hogy  az önkormányzat 2026. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.
Tatai László polgármester elmondja, hogy elkészültek az árajánlatok a focipálya melletti rendezvénytér tetőszerkezetének felújítására. Három variáció van, az első, hogy megemelésre kerül (118 e Ft), aztán a meglévő tető toldása( 583 eFt) és végül új tetőszerkezet építése. Teljes tető lenne a legjobb megoldás, a tető V alakban kerülne kialakításra (1.873 e Ft).  Az utolsó variációt javasolja. A tavalyi bogrács fesztiválon összegyűlt kb. 400 ezer Ft-ot ki tudja egészíteni az önkormányzat, és így egy megfelelő méretű fedett tér állna rendelkezésre a különböző események megtartására.  
Kéri, hogy kerüljön eldöntésre most, és akkor a munkafolyamatok hamarosan el is indulhatnak.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a módosításokkal a  fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:
12/2026. (II.9.) önkormányzati határozat
Nemesgörzsöny Község Önkormányzat Képviselő-testülete úgy döntött, hogy elfogadja Horváth Zsolt ev . (8522 Nemesgörzsöny, Kossuth u. 36. asz:48315292-1-39) Nemesgörzsöny 548/2 hrsz alatti rendezvénytér tetőszerkezére adott,  bruttó 1.873.000.- Ft összegű árajánlatát.
Felhatalmazza a polgármestert a szükséges intézkedések megtételére.
Felelős: polgármester
Határidő: azonnal




3)Nemesgörzsöny község Önkormányzata 2026. évi közbeszerzési tervének elfogadása
Előadó: polgármester

Tatai László polgármester ismerteti a közbeszerzési tervet, elmondja, hogy jelenleg nullás, amennyiben lesz pályázat, ami érinti, úgy módosításra kerül.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

13/2026. (II.9.) önkormányzati határozat
Nemesgörzsöny Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Nemesgörzsöny Község Önkormányzata 2026. évi közbeszerzési tervét elfogadja.

Határidő: azonnal
Felelős: polgármester

4)Az önkormányzat 2025. évi adóigazgatási munkájáról szóló beszámoló elfogadása
Előadó: aljegyző
Novák Edit aljegyző ismerteti a beszámolót. 

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

14/2026. (II.9.) önkormányzati határozat
Nemesgörzsöny Község Önkormányzata Képviselő-testülete elfogadja Nemesgörzsöny Község Önkormányzat 2025. évi adóigazgatási munkájáról szóló beszámolóját az előterjesztés szerint.
Felelős: aljegyző
Határidő: folyamatos

5) Falugondnok továbbképzési tervének elfogadása
Előadó: polgármester
Tatai László polgármester ismerteti az előterjesztést. Elmondja, hogy új falugondnok van, először a kötelező, tevékenység ellátásához szükséges képzést kell elvégeznie, utána 

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

15/2026. (II.9.) önkormányzati határozat
a falugondnoki szolgálat 2026. évi továbbképzési terve jóváhagyásáról

1. Nemesgörzsöny Község Önkormányzata Képviselő-testülete a falugondnok 2026. évi továbbképzési tervét a javaslat szerint jóváhagyja.

2. A Képviselő-testület megbízza a polgármestert, hogy a döntésről a falugondnokot tájékoztassa. 

Határidő: azonnal
Felelős: polgármester

6)Tájékoztató a vagyonnyilatkozattételi kötelezettségek teljesítéséről
 Előadó: ÜB elnöke

Ballér Zoltán Ügyrendi Bizottság elnök elmondja, hogy a vagyonnyilatkozattételi kötelezettségének minden képviselő eleget tett.
Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

16/2026. (II.9.) önkormányzati határozat
Nemesgörzsöny Község Önkormányzatának Képviselő-testülete a 2026. évi vagyonnyilatkozat -tételi kötelezettségről szóló beszámolót elfogadja.
Felelős: polgármester, Ügyrendi Bizottság elnöke
Határidő: azonnal

7 )IKSZT épület bérbeadásával kapcsolatos ügyek
 Előadó: polgármester

Tatai László polgármester elmondja, hogy van két érdeklődés a kultúrház bérlésével kapcsolatban. Egy sakk emlékversenyt szeretnének rendezni, valamint egy fizetős színi előadást. A belépőjegy 2500 Ft/fő. Iskolásoknak adna ingyen jegyet, de csak úgy, ha a szülővel megy, aki jegyet vált.
Ballér Zoltán képviselő javasolja, hogy legyen ingyenes a bérlet az emlékversenyre.
Som Brigitta elmondja, hogy a színi előadás fizetős, tőle kérjünk bérleti díjat. 
Tatai László polgármester kéri , hogy szavazzon róla a testület. Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

17/2026. (II.9.) önkormányzati határozat
Nemesgörzsöny Község Önkormányzatának Képviselő-testülete úgy döntött, hogy 
· az I. Talabér Zoltán sakk emlékverseny megrendezésére a kultúrházat térítésmentesen biztosítja.
· Fizetéssel járó színielőadás megszervezésére a kultúrházat 40.000.- Ft összegű bérleti díj ellenében rendelkezésre bocsátja.
Felhatalmazza a polgármestert a szükséges intézkedések megtételére.
Felelős: polgármester
Határidő: azonnal
8)Egyéb ügyek
Előadó: polgármester

Tatai László polgármester elmondja, hogy egyeztetni kell a rendezvények időpontját.
Javasolja, hogy a falunap 2026. június 20, gyereknap 2026. május 23, idősek napja 2026. október 2.,, bogrács fesztivál 2026. augusztus 29. 
A Képviselő-testület a javaslattal egyetért.
Ballér Zoltán képviselő elmondja, hogy a járdák nincsenek rendezve, nincsenek önkormányzati tulajdonba.
Novák Edit aljegyző elmondja, hogy a közúttal egy helyrajzi számon van a kérdéses járda, nem tudjuk leválasztani. A pályázatot nem befolyásolja, a tulajdonos megadja a hozzájárulást.
Ballér Zoltán képviselő elmondja, hogy szeretnének egy gazdagyűlést tartani márciusban az IKSZT épültében a Dórival. Ide azokat a gazdákat hívnák meg, akik a 2000 Ft-ot befizették az út karbantartásra. Főznének egy pörköltet, és közösen meghatároznák, hogy melyik útra kerüljön felhasználásra az összeg.
Tatai László polgármester elmondja, hogy rendben. 
Tatai László polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. február 9-i nyilvános ülés 17 óra 25 perckor berekeszti.

K.m.f.

Tatai László                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző


2

